**Javno Komunalno Preduzeće**

**„Vodovod i Kanalizacija“ d.o.o. Sanski Most**

**Ul. Meše Selimovića bb**

**Sanski Most**

Na osnovu člana 7. i 8. Uredbe o postupku prijema u radni odnos (“Sl. glasnik USK-a”, br. 7/19), člana 8. i 10. Pravilnika o radu JKP “VIK“ d.o.o. Sanski Most, broj 02-1925/17, 05-632/18, 05-1697/18 i 05-575/19 i Odluke o raspisivanju Javnog oglasa za prijem u radni odnos, broj: 01-790/19 od 22.07.2019. godine, direktor JKP „Vodovod i kanalizacija„ d.o.o. Sanski Most raspisuje

**JAVNI OGLAS**

**za prijem u radni odnos na neodređeno vrijeme**

**I Opis radnog mjesta:**

1. Referent za katastar i GIS (Geoinformacioni sistem)

- 1 (jedan) izvršilac

- na neodređeno vrijeme

**II Opis poslova radnog mjesta:**

Vrši računsku obradu podataka iz oblasti vodovoda, kanalizacije, kartografije, vrši ucrtavanje vodovodne i kanalizacione mreže, odgovoran je za održavanje telemetrijskog sistema, odgovoran je za tačnost svih obrađenih podataka, vodi sve potrebne evidencije na osnovu kojih sačinjava izvještaj i podnosi neposrednom rukovodiocu na uvid, vrši obradu, ovjerava i potpisuje vodovodne saglasnosti novih korisnika, vrši terensku detekciju kvarova, mjesečno vrši proračun vodnog bilansa po zonama. Obilazi teren i lokacije i po potrebi priprema zapisnike sa terena. Po potrebi može biti privremeno angažovan i na Postrojenju za preradu pitke vode. Obavlja i druge poslove po naređenju neposrednog rukovodioca.

**III Mjesto obavljanja radnog mjesta:** ul. Prvomajska bb, Sanski Most

**IV Radno vrijeme:** Dužina radnog vremena traje 8 sati dnevno i to od 7:00-15:30 sati

**V Opći uslovi:**

* Da je državljanin BIH
* Da je zdravstveno sposoban za vršenje poslova radnog mjesta

**VI Posebni uslovi:**

- Završena srednja stručna sprema (SSS), IV stepen stručne spreme-tehnički smjer

- Najmanje 6 mjeseci radnog iskustva na istim ili sličnim poslovima

**VII Potrebna dokumentacija:**

Kandidati su uz svojeručno potpisanu prijavu na javni oglas dužni priložiti:

**-** Prijava sa kraćom biografijom, adresom i kontakt telefonom (ne starija od 6 mjeseci računajući od dana objave oglasa);

- Uvjerenje o državljanstvu- original ili ovjerena kopija (ne starije od 6 mjeseci računajući od dana objave oglasa);

- Diploma ili svjedočanstvo o završenom školovanju (ukoliko kandidati dostavljaju  fotokopiju, potrebno je da ovjera nije starija od 6 mjeseci računajući od dana objave oglasa);

- Uvjerenje/Potvrda kojim se potvrđuje traženo radno iskustvo- original ili ovjerena kopija (ne starije od 6 mjeseci računajući od dana objave oglasa);

**Kandidati koji budu izabrani, prije prijema u radni odnos, odnosno prije potpisivanja ugovora o radu dužni su dostaviti:**

- Ljekarsko uvjerenje (ne  starije od 6 mjeseci računajući od dana objave oglasa)

- Uvjerenje da se ne vodi krivični postupak (ne starije od 6 mjeseci računajući od dana objave oglasa)

**VII A Dodatna dokumentacija** (nije obavezna/ dostavljaju je samo kandidati koji istu posjeduju/ prilaganjem iste ostvaruje se prednost u zapošljavanju. Kandidati koji po posebnom zakonu imaju prioritet u zapošljavanju trebaju dostaviti i odgovarajuću dokumentaciju (potvrda, uvjerenje i sl.) kojom se to dokazuje, te se pozvati na poseban zakon po kojem imaju prednost (ne starije od šest mjeseci od dana objave oglasa). Prilikom izbora imat će prednost u odnosu na istorangiranog kandidata.

**VIII** Komisija  za provođenje javnog oglasa će izvršiti provjeru znanja kandidata koji budi ispunjavali formalno-pravne uslove Javnog oglasa. Provjera znanja izvršit će se pismeno i usmeno.

**IX Podnošenje prijave:**

Javni oglas će biti objavljen u dnevnim novinama „Oslobođenje“, na web stranici JU „Služba za zapošljavanje Unsko-sanskog kantona“ Bihać i na web stranici JKP „Vodovod i kanalizacija„ d.o.o. Sanski Most[www.vik-sm.ba](http://www.vik-sm.ba) i ostaje otvoren 8 (osam) dana od dana objavljivanja u dnevnim novinama „Oslobođenje“.

Prijave sa traženom dokumentacijom se mogu podnijeti lično u Upravu preduzeća na protokol ili putem pošte preporučeno.

Prijave se dostavljaju u zatvorenoj koverti na adresu:

**JKP „Vodovod i kanalizacija“ d.o.o. Sanski Most**

**Komisija za provođenje Javnog oglasa**

**ul. Meše Selimovića bb Sanski Most**

**sa naznakom “NE OTVARAJ-PRIJAVA NA JAVNI OGLAS"**

**X** WEB –stranica: [www.vik-sm.ba](http://www.vik-sm.ba)

c/o Šupuk Almira, tel:037/685-067

Dokumenti priloženi uz prijavu na Javni oglas neće se vraćati kandidatima.

Neblagovremene i nepotpune prijave neće se uzeti u razmatranje.

D i r e k t o r

Gradinčić Merima, dipl.ing.hemije